රැජිනට ඇඳුම් නිර්මාණය කිරීම ආතතියෙන් යුතු වැඩකි. මන්ද ඒ හැම නිර්මාණයක් ගැනම රැජින සිය අවධානය යොමු කරන්නීය. සමහර අතිශය වැදගත් උත්සව අවස්ථා සඳහා එක සේ වැදගත් ඇඳුම් කිහිපයක් නිර්මාණය කර පෙන්විය යුතුය. සමහර ඇඳුම්වලට ඇය එක්වරම කැමැත්ත ප්‍රකාශ කරන අතර තවත් සමහර ඇඳුම්වලට සුළු වෙනසක් යෝජනා කරන්නීය. ඇයට අවශ්‍ය නිර්මාණය ලැබෙන තුරු මෝස්තර නිර්මාණ ශිල්පීන්ට වෙහෙස වීමට සිදු වේ. ස්ටුවර්ට් පාවින් නමැති විවාහ මංගල්‍ය ඇඳුම් නිර්මාණය කිරීමෙහි ප්‍රසිද්ධ මෝස්තර නිර්මාණ ශිල්පියා ද වර්තමානයේදී රැජිනට සේවය කරයි. ඔහු මුලින්ම ඇය වෙනුවෙන් ඇඳුමක් නිර්මාණය කළේ 2000දීය. නමුත් ඇඳුම සඳහා සැලසුම අනුමත කළ මොහොත දක්වාම ඒ රැජින වෙනුවෙන් කළ නිර්මාණයක් බව ඔහුගෙන් වසන් කෙරිණි. ඔහු සිතුවේ එය කාන්තා දේශපාලකයෙකු හෝ ධනවතෙකුගේ බිරිඳකට නිමැවෙන බවය. මෙම රාජකීය නිර්මාණ ශිල්පීන්ට අමතරව පුද්ගලික සහායිකාවක හා ඇඳුම් මෝස්තර නිර්මාණ ශිල්පිනියක වන ඇන්ජෙලා කෙලී ද රැජින හැඩ ගැන්වීමට වෙහෙස වන්නියකි. රජ පවුලේ වැදගත්ම උත්සවයක් වූ විලියම් හා කේට් විවාහ මංගල්‍යය උදෙසා ඇඳුම් නිර්මාණය කළේ ඇන්ජෙලාය. ඇගේ මවගේ හා සොයුරියගේ අඩුව පුරවමින් ඉතා සමීපව සිටිමින් වැඩ කරන ඇන්ජෙලා වසර ගණනාවකට පෙර තරුණ කුමරියකව සිටි අවධියේ ඇඳුම් සැකසීම උදෙසා ලබාගත් රෙදි හා අලුත් රෙදි මිශ්‍ර කරමින් ඇඳුම් මෝස්තර නිර්මාණය කරන්නීය.
විලියම් හා කේට් විවාහ මංගල්‍යය උදෙසා ඇදුම් නිර්මාණය කලේ කවුරුන්ද?
ඇන්ජෙලාය